กลุ่มแบงก์!สินเชื่อเดือนเม.ย.โตดี โบรกฯชู KBANK-KKP เด่นกลุ่ม
“กลุ่มแบงก์”สินเชื่อเดือนเม.ย.โตดี โบรกฯชู KBANK-KKP เด่นสุด
23 พ.ค. 2560

บล.ฟินันเซีย ไซรัส ระบุในบทวิเคราะห์วันนี้(23 พ.ค.) ว่า สินเชื่อ เม.ย. ดีกว่าตลาดคาดและสวนทางฤดูกาล +0.41% M-M ธนาคารที่มีสินเชื่อเติบโต อาทิ BAY, TMB, TCAP และ KBANK แต่ส่วนใหญ่ยังเป็นสินเชื่อระยะสั้น ขณะที่ TISCO สินเชื่อยังชะลอตามยอดขายรถ
สำหรับสินเชื่อของทั้งกลุ่ม 4M17 พลิกกลับมาเป็นบวกที่ +0.13% เป็นครั้งแรกตั้งแต่ต้นปี นำโดย TMB +2%YTD (จากสินเชื่อรายย่อย) และ KKP +1.1%YTD (จากสินเชื่อใหม่ในกลุ่มธุรกิจและรายย่อย) เงินฝากเติบโตในอัตราที่สูงกว่าเงินให้สินเชื่ออีกครั้ง +0.62% M-M และ 4M17 +1.7%YTD คงคำแนะนำ Overweight มี Top Pick ได้แก่ KBANK (ราคาเหมาะสม 240 บาท) ส่วน TISCO (ราคาเหมาะสม 80 บาท) เริ่มเต็มมูลค่าระยะสั้นแนะนำ switch ไป KKP (ราคาเหมาะสม 71 บาท)